CELEX: 22013D0086
Language: mt
Date: 2013-05-03 00:00:00
Title: Deċiżjoni tal-Kumitat Konġunt taż-ŻEE Nru 86/2013 tat- 3 ta’ Mejju 2013 li temenda l-Anness XII (Moviment Liberu ta’ Kapital) tal-Ftehim ŻEE

31.10.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/51
               
            DEĊIŻJONI TAL-KUMITAT KONĠUNT TAŻ-ŻEE
      Nru 86/2013
      tat-3 ta’ Mejju 2013
      li temenda l-Anness XII (Moviment Liberu ta’ Kapital) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (KE) Nru 924/2009 tal-Parlament Ewropew u tal-Kunsill tas-16 ta’ Settembru 2009 dwar il-ħlas transkonfinali fil-Komunità u li jħassar ir-Regolament (KE) Nru 2560/2001 (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament (UE) Nru 260/2012 tal-Parlament Ewropew u tal-Kunsill tal-14 ta’ Marzu 2012 li jistabbilixxi rekwiżiti tekniċi u tan-negozju għat-trasferimenti ta’ kreditu u debiti diretti bl-euro u li jemenda r-Regolament (KE) Nru 924/2009 (2) għandu jiġi inkorporat fil-Ftehim ŻEE.
               
            
                  (3)
               
               
                  L-Anness XII tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XII tal-Ftehim ŻEE jiġi emendat kif ġej:
      
                  1.
               
               
                  It-test tal-punt 3 (ir-Regolament (KE) Nru 2560/2001 tal-Parlament Ewropew u tal-Kunsill) jinbidel b’dan li ġej:
                  “32009 R 0924: Ir-Regolament (KE) Nru 924/2009 tal-Parlament Ewropew u tal-Kunsill tas-16 ta’ Settembru 2009 dwar il-ħlas transkonfinali fil-Komunità u li jħassar ir-Regolament (KE) Nru 2560/2001 (ĠU L 266, 9.10.2009, p. 11), kif emendat permezz ta’:
                  
                              —
                           
                           
                              
                                 32012 R 0260: Ir-Regolament (UE) Nru 260/2012 tal-Parlament Ewropew u tal-Kunsill tal-14 ta’ Marzu 2012 (ĠU L 94, 30.3.2012. p. 22).
                           
                        Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattament li ġej:
                  L-Artikolu 2(12) jinqara kif ġej:
                  
                     ’ ‘mikrointrapriża’ tfisser intrapriża, li, meta jintemm il-kuntratt ta’ servizzi ta’ ħlas, tkun kwalunkwe entità marbuta f’attività ekonomika, irrispettivament mill-forma ġuridika. Dan jinkludi, b’mod partikolari, persuni li jaħdmu għal rashom u negozji tal-familja impenjati b’attivitajiet ta’ sengħa jew attivitajiet oħra, u sħubiji jew assoċjazzjonijiet li jkunu impenjati b’mod regolari f’attività ekonomika. Il-kategorija ta’ mikrointrapriżi u intrapriżi żgħar u medji (SMEs) hija magħmula minn intrapriżi li jimpjegaw anqas minn 250 persuna u li għandhom dħul annwali li ma jaqbiżx il-EUR 50 miljun, u/jew total tal-karta tal-bilanċ annwali li ma jaqbiżx it-EUR 43 miljun. Fil-kategorija tal-SMEs, mikrointrapriża hija ddefinita bħala intrapriża li timpjega anqas minn 10 persuni u li d-dħul annwali tagħhom u/jew it-total tal-karta tal-bilanċ annwali ma jaqbiżx iż-EUR 2 miljuni.’ ”
                  
               
            
                  2.
               
               
                  Dan li ġej jiddaħħal wara l-punt 3 (ir-Regolament (KE) Nru 924/2009 tal-Parlament Ewropew u tal-Kunsill):
                  
                              “3a.
                           
                           
                              
                                 32012 R 0260: Ir-Regolament (UE) Nru 260/2012 tal-Parlament Ewropew u tal-Kunsill tal-14 ta’ Marzu 2012 li jistabbilixxi rekwiżiti tekniċi u tan-negozju għat-trasferimenti ta’ kreditu u debiti diretti bl-euro u li jemenda r-Regolament (KE) Nru 924/2009 (ĠU L 94, 30.3.2012, p. 22).
                              Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattament li ġej:
                              L-Artikolu 2(23) jinqara kif ġej:
                              ‘ ‘mikrointrapriża’ tfisser intrapriża, li, meta jintemm il-kuntratt ta’ servizzi ta’ ħlas, tkun kwalunkwe entità marbuta f’attività ekonomika, irrispettivament mill-forma ġuridika. Dan jinkludi, b’mod partikolari, persuni li jaħdmu għal rashom u negozji tal-familja impenjati b’attivitajiet ta’ sengħa jew attivitajiet oħra, u sħubiji jew assoċjazzjonijiet li jkunu impenjati b’mod regolari f’attività ekonomika. Il-kategorija ta’ mikrointrapriżi u intrapriżi żgħar u medji (SMEs) hija magħmula minn intrapriżi li jimpjegaw anqas minn 250 persuna u li għandhom dħul annwali li ma jaqbiżx il-EUR 50 miljun, u/jew total tal-karta tal-bilanċ annwali li ma jaqbiżx it-EUR 43 miljun. Fil-kategorija tal-SMEs, mikrointrapriża hija ddefinita bħala intrapriża li timpjega anqas minn 10 persuni u li d-dħul annwali tagħhom u/jew it-total tal-karta tal-bilanċ annwali ma jaqbiżx iż-EUR 2 miljuni.’ ”
                           
                        
            Artikolu 2
      It-testi tar-Regolament (KE) Nru 924/2009 u (UE) Nru 260/2012 fil-lingwa Islandiża u dik Norveġiża, li għandhom jiġu pubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-4 ta’ Mejju 2013, sakemm ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea u fis-Suppliment ŻEE tiegħu.
      
         Magħmul fi Brussell, it-3 ta’ Mejju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 266, 9.10.2009, p. 11.
      
         (2)  ĠU L 94, 30.3.2012, p. 22.
      
         (*)  Rekwiżiti kostituzzjonali indikati.